**Uusia reittejä ja matkustajamäärien nousua – Icelandair jatkaa kasvua vuodelle 2018**

Icelandair saavutti 10% kasvun matkustajamäärissä tämän vuoden 2017 kolmannella kvartaalilla verratessa edelliseen vuoteen 2016. Matkustajamäärien kasvu näyttää jatkuvan vakaasti edelleen vuodelle 2018.

Lentoyhtiöllä on tällä hetkellä paljon tuulta siipien alla – kirjaimellisesti. Icelandair avaa ensi vuonna kolme uutta reittiä; Dallas ja Cleveland Yhdysvalloissa sekä Dublin Irlannissa. Uusien lentoreittien avaaminen kasvattaa lähtöjen määrää 10%, jonka johdosta Icelandairin odotetaan kuljettavan ensi vuonna jo 4,4 miljoonaa matkustajaa. Matkustajamäärän arvioidaan näin kasvavan 400,000 verrattaessa vuoden 2017 matkustajamääriin.

Icelandair operoi Helsingistä Reykjavikiin päivittäin erinomaisilla yhteyksillä Yhdysvaltoihin ja Kanadaan. Helsingistä Icelandair lentää Reykjavikiin keväästä syksyyn kahdesti päivässä ja kesäkuukausina tiistaille ja lauantaille lisätään kolmas lento. Icelandair lentää yhteensä 49 kohteeseen, joista 20 on Yhdysvalloissa. Lukuisat kohteet Atlantin molemmin puolin tarjoaa kaikille matkustajille Stopover-mahdollisuuden Islannissa ilman lisäkustannuksia. Lisäksi yhtiö avasi neljännen Saksan lentoreitin Tegelin lentoasemalle, Berliiniin lokakuussa. Reittiä lennetään vuoden ympäri kolmesti viikossa.

Lentoyhtiön laivastoon lisätään vuoden 2018 ensimmäisen kvartaalin aikana kolme uutta Boeing 737 MAX 8 -lentokonetyyppiä. Vuoteen 2021 mennessä Icelandair ottaa käyttöönsä yhteensä 16 uutta Boeing 737 MAX -konetyyppiä. Uusi konetyyppi tukee yhtiön kasvusuunnitelmia ja tarjoaa lisää joustavuutta reiteille. Lue lisää Icelandairin kohteista, Icelandair Stopoverista ja yhtiöstä täältä: [www.icelandair.com](http://www.icelandair.com).